विद्यालय में विज्ञान मेला आयोजित
बच्चोंमें वैज्ञानिक अविष्कार की सोच विकसित करने के लिए स्थानीय मांटेंसरी बाल निकेतन उच्च माध्यमिक विद्यालय जैसलमेर में विज्ञान मेला आयोजित किया गया। मेले का उदघाटन माध्यमिक जिला शिक्षा अधिकारी मन्नाराम मीणा ने किया। विज्ञान प्रभारी नीलम विश्नोई के निर्देशन में विभिन्न मॉडलों का अवलोकन मुख्य अतिथि ने किया। इस मौके पर संस्था के मंत्री सुल्तान सिंह तंवर, विद्यालय प्रधानाचार्य सुरेश कुमार कल्ला, संस्था के सहमंत्री नाथू सिंह तंवर, विज्ञान शिक्षक योगेश झा, दुर्गाशंकर सुथार एवं विद्यालय स्टाफ उपस्थित रहे। विद्यालय की छठीं कक्षा से दसवीं तक के विद्यार्थियों ने तंत्रिका तंत्र, सौर ऊर्जा, सीवरेज वाटर, ट्रीटमेंट प्लांट, ज्वालामुखी, पवन ऊर्जा, यांत्रिक उर्जा, वायु प्रदूषण, अग्नि शमन यंत्र, हाइड्रोलिक लिफ्ट मॉडलों का प्रदर्शन किया गया। उच्च अंक प्राप्त करने वाले विद्यार्थियों को पुरस्कृत किया गया।
पोकरण(आंचलिक) | राजकीयउच्च माध्यमिक विद्यालय केलावा में विज्ञान दिवस के अवसर पर बुधवार को कई प्रतियोगिताओं का आयोजन किया गया। विद्यालय के प्रधानाचार्य भंवरलाल सूंडिया ने बताया कि विज्ञान क्लब के प्रभारी महेन्द्र बारूपाल ने बताया कि पांच प्रतियोगिताओं का आयोजन किया गया। इस अवसर पर निबंध प्रतियोगिता में मोतीसिंह ने प्रथम, कालूसिंह ने द्वितीय तथा निरमा कंवर ने तृतीय स्थान प्राप्त किया। वहीं मॉडल प्रतियोगिता में पूनमसिंह ने प्रथम, चिरमी ने द्वितीय तथा गोभी ने तृतीय स्थान प्राप्त किया। पत्रवाचन प्रतियोगिता में जसूदान ने प्रथम, जसु कंवर ने द्वितीय तथा जेठूदान ने तृतीय स्थान प्राप्त किया। प्रश्नोत्तरी प्रतियोगिता में महिपालसिंह ने प्रथम, प्रतापसिंह ने द्वितीय तथा दिलीप कुमार ने तृतीय स्थान प्राप्त किया। प्रधानाचार्य सूंडिया ने प्रथम, द्वितीय तथा तृतीय स्थान प्राप्त करने वाले प्रतिभागियों को पुरस्कार देकर उनका उत्साहवर्धन किया। साथ ही कमल शर्मा रजनीश कल्ला ने विचार व्यक्त किए।
awa_Deva hin_Deva hin_Deva